jkorsvik/nowiki_second_scrape_merged huggingface dataset:
Micraphthona

Micraphthona er en slekt av biller som tilhører familiegruppen bladbiller (Chrysomelidae).


== Utseende ==
Små (ca. 2 millimeter), avlange, blanke, mørke jordlopper, ofte med metallglans. Oversiden er kraftig punktert. Pronotum er rundet, noe smalere enn dekkvingene, som er litt pæreformede.


== Levevis ==
Både larvene og de voksne (imago) billene lever på planter.


== Utbredelse ==
Slekten er utbredt i India og Sri Lanka.


== Systematisk inndeling ==

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien jordlopper, Alticinae Newman, 1834
stammen Alticini
Slekten Micraphthona Jacoby, 1900
Micraphthona fulvipes (Jacoby, 1903)
Micraphthona nigripes (Kimoto, 2003)
Micraphthona nigrita Jacoby, 1900
Micraphthona saueri (Doeberl, 1997)
Micraphthona tarsata (Doeberl, 1997)


== Eksterne lenker ==
Tegning av Micraphthona nigrita
(en) Micraphthona i Global Biodiversity Information Facility
Notomela

Notomela er en slekt av biller som tilhører familiegruppen bladbiller (Chrysomelidae).


== Utseende ==
Små (4-5 millimeter), brede, blanke, mørke jordlopper med metallglans.


== Levevis ==
Både larvene og de voksne (imago) billene lever på planter.


== Utbredelse ==
Slekten er vidt utbredt i Afrika sør for Sahara.


== Systematisk inndeling ==

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien jordlopper, Alticinae Newman, 1834
stammen Alticini
Slekten Notomela Jacoby, 1899
Notomela cyanipennis Jacoby, 1899
Notomela fulvicollis Bryant, 1931
Notomela joliveti Biondi & D'Alessandro, 2015
Notomela viridpennis Bryant, 1941


== Referanser ==


== Eksterne lenker ==
(en) Notomela i Global Biodiversity Information Facility
Nicholas Rinaldi

Nicholas Rinaldi (født 1934 i Brooklyn i New York City i USA, død 27. mai 2020 i Bridgeport i Connecticut) var en amerikansk dikter og romanforfatter.
Rinaldi forfattet fire romaner og tre diktsamlinger. Han mottok en rekke utmerkelser for sine verker, og ble i 2007 Fairfild Arts Coucils Artist of the Year.Rinaldi tok doktorgrad ved Fordham University og underviste i litteratur og kreativ skriving ved Fairfield University i Fairfield i Connecticut. Han bodde i Bridgeport i Connecticut med sin hustru Jackie, som var litterturkritiker: de fikk fire barn. Han døde av covid-19.


== Bibliografi ==


=== Diktsamlinger ===
The Resurrection of the Snails (1977, J F Blair, ISBN 0-89587-002-9)
We Have Lost Our Fathers (1982, University Press of Florida, ISBN 0-8130-0692-9)
The Luftwaffe in Chaos (1985 Negative Capability Press, ISBN 0-942544-04-8)


=== Romaner ===
Bridge Fall Down (1985) — (St Martin's Press, ISBN 0-312-09550-3)
The Jukebox Queen of Malta (1999) — (Bantam, ISBN 0-593-04420-7)
Between Two Rivers (2004) — (HarperCollins, ISBN 0-06-057876-9)
The Remarkable Courtship of General Tom Thumb (2015) - (Scribner, ISBN 1476727325)


== Referanser ==


== Eksterne lenker ==
Fairfield University Profile Arkivert 9. januar 2013 hos Wayback Machine.
www.nicholasrinaldi.net Author's website
NPR's Jon Kalish interview with Nicholas Rinaldi
José Gentil Rosa

José Gentil Rosa (født 18. mai 1940 i Caxias i delstaten Maranhão i Brasil, død 15. juni 2020 i Teresina i delstaten Piauí), bedre kjent som Zé Gentil, var en brasiliansk politiker og forretningsmann fra delstaten Maranhão.


== Karriere ==
Gentil startet på sin politiske karriere i 1982 da han stilte til byrådet i sin fødeby Caxias. Han ble innvalgt og var medlem av byrådet fra 1983 til 1987.I 1986 ble han innvalgt i delstaten Maranhãos lovgivende forsamling. Han innehadde vervet fra 1987 til 1991. I 1994 ble Gentil på nytt valgt til Maranhãos lovgivende forsamling, og satt fra 1995 til 1999. I  2018 ble han innvalgt en tredje gang, og satt fra 2019 til sin død.Gentil fikk fire sønner, og en av dem, Flávio Gentil, ble borgermester i Caxias.Den 15. juni 2020 døde Gentil i Teresina i en alder av 80 år av komplikasjoner på grunn av covid-19.


== Referasser ==
Mohammed Nasim

Mohammed Nasim (bengali: মোহাম্মদ নাসিম; født 2. april 1948 i Kazipur Upazila i Sirajganj District i Øst-Pakistan som senere ble Bangladesh, død 13. juni 2020 i Dhaka) var en bangladeshisk politiker tilknyttet partiet Awami League.
Han var sitt lands helseminister fra 2014 til 2019. Tidligere var han minister for Home Affairs fra 1996 til 2001.Han var representant til Jatiya Sangsad fra 1986 til 1988, deretter fra 1991 til 2006, og igjen siden 2014.
Den 1. juni 2020 ble Nasim innlagt på sykehus i hovedstaden Dhaka etter å ha testet positiv for COVID-19. Fire dager etter fikk han hjerneblødning under behandlingen. Den 13. juni 2020 døde Nasim under sykehusoppholdet.


== Referanser ==
Araceli Herrero Figueroa

Araceli Herrero Figueroa (22. juni 1948 i Lugo i Spania, død 10. juni 2020 samme sted) var en spansk forfatter. Herrero Figueroa var en filolog som fokuserte på språket galisisk, og var professor ved universitetet i Santiago de Compostela. Hun ble født i Lugo.
Araceli Herrero Figueroa døde av COVID-19 i Lugo den 10. juni 2020, i en alder av 71 år.


== Verker ==


=== Egne verker ===
O teatro en Fingoi, Cadernos da Escola Dramática Galega.
Sobre Luís Pimentel, Álvaro Cunqueiro e Carballo Calero: apontamentos de Filoloxía, Crítica e Didáctica da Literatura, 1994, Do Castro.
Estudos sobre Emilia Pardo Bazán e recompilación de dispersos, 2004, Deputación de Lugo.
Unha cidade e un poeta (Lugo e Luís Pimentel), 2007, Deputación de Lugo.


=== Som redaktør ===
Luis Pimentel. Obra inédita o no recopilada, 1981, Celta.
Armando Cotarelo Valledor. Teatro histórico e mariñeiro (Hóstia, Beiramar e Mourenza), 1984, Edicións do Castro.
Luís Pimentel. Obra Completa (edición e introdución), 2009, Galaxia.


=== Kollektive verker ===
Os escritores lucenses arredor de Ánxel Fole, 1986, Concello de Lugo.
O teatro de Xesús Rodríguez López. Estudo e textos, 1988, Edicións do Castro. Med Aurora Marco.
Congresso Álvaro Cunqueiro: Actas, 1993, Deputación de Lugo. Koordinator, med Xabier Cordal, Bernardo Penabade og Ramom Reimunde.


== Referanser ==
Brian Crowe

Brian Crowe (født 5. januar 1938 i London, død 23. mars 2020) var en britisk diplomat som var sitt lands ambassadør i Østerrike 1989–1992, mens jernteppet var i ferd med å falle.


== Liv og virke ==


=== Bakgrunn ===
Crowe kom fra en diplomatfamilie. Han var sønn av diplomaten Eric Crowe, som døde de  Brian var 14 år, og hans hustru Virginia Teusler. Bestefaren var Eyre Crowe. Foreldrene hadde møtt hverandre i Tokyo. Moren var amerikaner, som nedstammet fra konføderasjonsgeneralen Robert E. Lee og fra Pocahontas.Han ble utdannet ved Sherborne School i Dorset og Magdalen College i Oxford, der han studerte filosofi, politikk og økonomi.


=== Diplomat ===
Etter utdannelsen gikk han direkte inn i den britiske utenrikstjeneste og ble postert til ambassaden i Moskva i 1962. Der var han i to år, under relativt frie år i Nikita Khrusjtsjov-eraen.Tilbake i London i 1964 ble han tilknyttet desken for Romania og Ungarn frem til 1967, og ble i løpet av den tiden resident clerk, en diplomat som bodde (gratis) øverst i selve departementet for å kunne ta seg av ting som kom opp om kveldene eller i helgene. I 1967 var han med på å forhandle frem den britiske tilbaketrekningen fra Aden. I 1968 ble han postert til Washington, D.C. som førstesekretær med pressekontakt som en av sine oppgaver.I 1973 ble han sendt til Bonn i Vest-Tyskland som kansellisjef og også for å arbeide med EEC-saker. Tre år etter ble han forfremmet til utenriksdepartementets planleggingstab i London. I 1979 ble han overført til Brussel som kansellisjef. I 1982 ble han i London blitt leder for departementets eksterne EEC-departement, som beskjeftiget seg med EECs handelsforbindelser i Afrika og annetsteds.


=== EU ===
De siste åtte årene av sin karriere virket han i Den europeiske union (EU), der han var generaldirektør for eksterne anliggender. Her etterstrebet man å utvirke en utenrikspolitikk og sikkerhetspolitikk felles for hele EU. Hans rolle var et produkt av Maastricht-traktaten. 
Crowe døde den 23. mars 2020 av covid-19.


== Referanser ==
Hedychium gardnerianum

Hedychium gardnerianum er en plante i ingefærfamilien.
Den blir 1–2 m høy og sprer seg med jordstengler. Bladene sitter spredt og er 25–45 cm lange og 10–15 cm brede. De gule blomstene dufter og er samlet i 25–45 cm lange blomsterstander. Pollenbærerne er røde og stikker langt ut av blomsten. Fruktene er kjøttfulle, oransje og 1,5–2 cm lange.
Hedychium gardnerianum vokser vilt i østlige Himalaya i India og Nepal. Den er vanlig dyrket som hageplante i varme strøk og forvilles ofte. Planten tåler mye skygge og danner tette bestander i skog der den fortrenger naturlige arter. Hedychium gardnerianum regnes som en invaderende art i Makaronesia, Réunion, Hawaii, New Zealand og Queensland i Australia. Den er tatt med i Verdens naturvernunions liste over de 100 mest skadelige invaderende artene i verden.


== Litteratur ==
«Hedychium gardnerianum (kahili ginger)». Invasive Species Compendium. Besøkt 19. juni 2020. 
S. Lowe, M. Browne, S. Boudjelas og M. De Poorter (2000). «100 of the World’s Worst Invasive Alien Species: a selection from the Global Invasive Species Database» (PDF). Published by The Invasive Species Specialist Group (ISSG) a specialist group of the Species Survival Commission (SSC) of the World Conservation Union (IUCN). CS1-vedlikehold: Flere navn: forfatterliste (link)


== Eksterne lenker ==
(en) Hedychium gardnerianum i Encyclopedia of Life 
(en) Hedychium gardnerianum i Global Biodiversity Information Facility 
(sv) Hedychium gardnerianum hos Dyntaxa 
(en) Hedychium gardnerianum hos ITIS 
(en) Hedychium gardnerianum hos NCBI 
(en) Hedychium gardnerianum hos The International Plant Names Index 
(en) Hedychium gardnerianum hos Tropicos 
(en) Kategori:Hedychium gardnerianum – bilder, video eller lyd på Wikimedia Commons 
(en) Hedychium gardnerianum – galleri av bilder, video eller lyd på Wikimedia Commons 
Hedychium gardnerianum – detaljert informasjon på Wikispecies
9. serierunde i Toppserien 2020

Alle kampene i 9. serierunde i Toppserien 2020 ble spilt onsdag 26. august.


== Kampfakta ==


== Referanser ==
Kim Nes Leirvik

Kim Nes Leirvik (født 8. april 1988) er en norsk friidrettsutøver som representerer Svelgen TIF. Tidligere representerte han Florø TIF.
Han vant ett NM-gull, ett NM-sølv og en NM-bronse i stavsprang i perioden 2009–2011.


== Medaljer i norske mesterskap ==


== Referanser ==


== Eksterne lenker ==
(en) Kim Nes Leirvik – World Athletics 
(no) Kim Nes Leirvik – Norges Friidrettsforbund
Roald Frøskeland

Roald Frøskeland (født 28. mars 1994) er en norsk tidligere friidrettsutøver fra Glomfjord som representerte Åmøy & Grønøy IL og Steinkjer FIK.
Han vant to NM-gull og en NM-bronse på 800 meter, 1500 meter og terrengstafett i 2015.


== Medaljer i norske mesterskap ==


== Referanser ==


== Eksterne lenker ==
(en) Roald Frøskeland – World Athletics 
(no) Roald Frøskeland – Norges Friidrettsforbund
Even Pettersen

Even Pettersen (født 12. oktober 1993) er en norsk friidrettsutøver som representerer IL Tyrving. Tidligere har han representert Urædd og Trondheim Friidrett.
Han vant to NM-gull og fire NM-bronse på 100 meter, 200 meter og stafett i perioden 2013–2022.


== Medaljer i norske mesterskap ==


== Referanser ==


== Eksterne lenker ==
(en) Even Pettersen – World Athletics 
(no) Even Pettersen – Norges Friidrettsforbund
Didrik Hexeberg Warlo

Didrik Hexeberg Warlo (født 12. januar 1999) er en norsk friidrettsutøver fra Asker som representerer IL Tyrving. Tidligere representerte han Asker SK.
Han vant ett NM-gull, ett NM-sølv og en NM-bronse på 800 meter i 2019 og 2020.


== Medaljer i norske mesterskap ==


== Referanser ==


== Eksterne lenker ==
(en) Didrik Hexeberg Warlo – World Athletics 
(no) Didrik Hexeberg Warlo – Norges Friidrettsforbund
Vetle Raa Ellingsen

Vetle Raa Ellingsen (født 16. april 2000) er en norsk friidrettsutøver som representerer Fana IL.
Han vant to NM-gull, to NM-sølv og to NM-bronse i høyde i perioden 2018–2022. Han er bror av friidrettsutøveren Brede Raa Ellingsen.


== Medaljer i norske mesterskap ==


== Referanser ==


== Eksterne lenker ==
(en) Vetle Raa Ellingsen – World Athletics 
(no) Vetle Raa Ellingsen – Norges Friidrettsforbund
Haribhau Jawale

Haribhau Madhav Jawale (हरीभाऊ माधव जावळे; født 1. juni 1953 i Bhalod i Jalgaon district i delstaten Maharashtra i India, død 16. juni 2020 i Mumbai) var en politiker fra det nordlige Maharashtra i India, tilhørende Bharatiya Janata Party. 


== Politisk karriere ==
Jawale var medlem av Maharashtra Vidhan Sabha i årene 1999–2004. Han ble valgt til 14. Lok Sabha i april 2007 i et suppleringsvalg fra Jalgaon constituency i Maharashtra. Han ble gjenvalgt til 15. Lok Sabha fra Raver constituency i Maharashtra. I mars 2014 ble Jawale renominert for 16. Lok Sabha fra Raver constituency, men uken etter endret BJP nominasjonen til Raksha Khadse. I oktober 2014 stilte han til Maharashtra State Assembly-valget fra Raver Vidhan Sabha constituency og beseiret sin nærmeste rival, Shirish Chaudhari fra Kongresspartiet med 10.000 stemmer. Jawale fikk 65,962 stemmer, Chaudhari 55.962.Jawale tapte Raver Vidhan Sabha-setet ved valgene i 2019 til Shirish Chaudhari.Han initierte en innovative jordbruksprosjekter: Bananprodukter, irrigasjon, flomvern, grunnvann.


== Død ==
Haribhau Jawale døde av covid-19 i Bombay Hospital i Mumbai den 16. juni 2020.


== Referanser ==


== Eksterne lenker ==
Biographical sketch in the Parliament of India website Arkivert 26. mai 2017 hos Wayback Machine.
http://www.whereincity.com/india/lok-sabha/members/haribhau-madhav-jawale.php
http://mpa.nic.in/consult.htm Arkivert 6. januar 2008 hos Wayback Machine.
Agostino Gemelli

Agostino Gemelli (født 18. januar 1878 i Milano i Italia, død 15. juli 1959 i Milano) var en italiensk katolsk filosof og lege og prest.


== Liv og virke ==


=== Bakgrunn ===
Gemelli kom fra en velstående familie i Milano. Faren var frimurer. Han studerte medisin ved universitetet i Pavia. Han engasjerte seg i de sosiale og politiske kontroverser som rystet Italia etter hungersopprøret i Milano i 1898, som førte til en massaker på befaling av general Fiorenzo Bava Beccari.Etter å i studieårene ha vært tilhenger av sosialismen, overtok en antiklerikal tenkemåte og den i Italia fremherskende positivismen, og etter å ha tatt doktorgraden i medisin (en av hans eksaminatorer var den senere nobelprisvinner Camillo Golgi), gikk Gemelli over til katolisismen. En utløsende grunn var at han under sin militærtjeneste på et lasarett hadde kommet i kontakt med en sykehusprest som gjorde et sterkt inntrykk på ham.


=== Fransiskaner, prest ===
Han inntrådte i fransiskanerordenen i Brescia i 1903, og den 14. mars 1908 ble han presteviet.
Under første verdenskrig gjorde han tjeneste i de italienske væpnede styrker som feltlege og prest. Han arbeidet fagglig med et opplegg for å hjelpe soldater som ble psykisk belastet. Egnethetsprøven han hadde utviklet for piloter ble da omsatt i praksis.Etter krigen arbeidet han innen forskjellige felter innen psykologien: Nevrologi, eksperimentell psykologi, arbeidspsykologi og kriminalpsykologi. 
Han stod deretter i spissen for den nyskolastiske bevegelsen i Italia, som han gav en kraftig impuls og en fast organisasjon særlig ved tidsskriftet Rivista di filosofia neo-scolastica (grunnlagt i 1909) og ved å grunnlegge det katolske Sacro Cuore-universitetet i Milano, hvis rektor han var 1921–1959.Biologisk og psykologisk skolert bekjempet han positivismen og materialismen, særlig innen disse to førstnevnte forskningsområder. På den andre siden fremholdt han ovenfor den fremherskende nyhegelianske idealismen nødvendigheten av et organisk samband mellom naturvitenskapene og filosofien.


== Litteratur ==
Gillette Aaron: Agostino Gemelli and the Latin Eugenics Movement. In: Römische Quartalschrift für Christliche Altertumskunde und Kirchengeschichte, Jg. 109 (2014), s. 92–102.
Anna Debè, Simonetta Polenghi: Agostino Gemelli (1878–1959) and mental disability: science, faith and education in the view of an Italian scientist and friar. I: Paedagogica Historica. International Journal of the History of Education, Jg. 55 (2019), Heft 3: Classifying Children, S. 429–450 (doi:10.1080/00309230.2019.1577280).


== Kilder ==
Svensk uppslagsbok. Malmö 1932.


== Referanser ==
10. serierunde i Toppserien 2020

1 kamp i 10. serierunde i Toppserien 2020 spilles lørdag 29. august, mens resten spilles søndag 30. august.


== Kampfakta ==


== Referanser ==
Aubert av Avranches

Autbert eller Aubert av Avranches (død 18. juni 725 i Avranches i det som senere ble Normandie) var biskop av Avranches og grunnlegger av Mont-Saint-Michel.


== Liv og virke ==


=== Bakgrunn ===
Aubert levde i Frankrike i kong Childebert IIIs (695–711) regjeringstid. Han var født i en adelsfamilie fra Genetas eller muligens fra Huisnes-sur-Mer, ikke så langt fra Avranches, og fikk en grundig utdannelse.


=== Biskop ===
Da bispestolen i Avranches ble vakant, ble Aubert, kjent for sin visdom og fromhet, valg til biskop.Biskop Aubert trakk seg mange ganger tilbake til tidevannsøya med sine mange klipper, der det hadde vært eneboere helt siden 500-tallet. Ifølge en legende hadde han i året 708 en visjon, hvori erkeengelen Mikael oppfordret ham til å bygge et kapell på øya. Men Aubert gjorde ikke noe med det. Da viste imidlertid engelen seg for ham på nytt, og da boret han et hull i skallen på ham med fingeren sin. Etter en tredje visjon begynte han så å bygge kapellet. Det ble innviet den 16. oktober 709. Aubert fremskaffet også relikvier fra erkeengelen Mikael fra Monte Sant'Angelo og sendte tolv kanniker til å tjene ved kirken.
Etter sin død ble Aubert etter eget ønske bisatt i kapellet på Mont-Saint-Michel. 
I 1012 ble hans ben gjenfunnet, lagt i et skrin, og med skallen oppbevart for seg selv.Under den franske revolusjon ble relikviene plyndret og spredt. En gjennombores skalle befinner seg i dag som relikvie i kirken St. Gervais i Avranches. Den gikk lenge for å være et prehistorisk vitnesbyrd om en trepanasjon, men det synes imidlertid som om skallen stammer fra senere i middelalderen.Aubert regnes som helgen. Hans minnedag er 10. september.


== Referanser ==


== Litteratur ==
(de) Bruno W. Häuptli: «Aubert av Avranches» i Biographisch-Bibliographisches Kirchenlexikon (BBKL). Bind 24, Nordhausen 2005, ISBN 3-88309-247-9, sp. 151–154.
Afwerki Abraha

Afwerki Abraha (født ca. 1949, død 13. mai 2020 i London) var en eritreisk diplomat, kjemiker og pro-selvstendighets opprørskjemper under eritreiske uavhengighetskrig. I 1990-årene ble Abraha den første eritreiske diplomat som ble postert til Etiopia ette Eritreas løsrivelse.Abraha studerte statsvitenskap og kjemi i Sovjetunionen, og virket så som kjemiker. Han flyttet så til Øst-Tyskland. I 1975 dro han derfra for å slutte seg til de eritreiske separatister som kjempet for løsrivelse fra Etiopia.Eritrea ble uavhengig i 1993. Etter dette ble Afwerki Abraha diplomat. Han ble på 1990-tallet den første eritreiske diplomat som ble postert til Etiopia.I 1996 ble Abraha postert til London, der han virket ved den eritreiske ambassade fra 1996 til 2001. Abrahas hustru, Fatina Ahmedin, en eritreisk kunstnerinne som også hadde vært selvstendighetskjemper, ble påkjørt av en bil og ble paralysert etter ulykken. Som en følge av dette bestemte ekteparet seg for å forbli permanent i Storbritannia slik at Ahmedin skulle kunne få medisinsk oppfølging der. Abraha ble med henne i over tyve år.Afwerki Abraha døde av COVID-19 på et sykehus i London den 13. mai 2020, i en alder av 71 år. Abraha, som ikke hadde hatt noen underliggende helseproblemer, var blitt innlagt på intensivavdeling på grunn av koronasmitte i februar.


== Referanser ==
Xanthophysca

Xanthophysca er en slekt av biller som tilhører familiegruppen bladbiller (Chrysomelidae).


== Utseende ==


== Levevis ==
Både larvene og de voksne (imago) billene lever av å spise blad på næringsplanten.


== Utbredelse ==
Slekten er utbredt på Madagaskar.


== Systematisk inndeling ==

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien jordlopper, Alticinae Newman, 1834
stammen Alticini
Slekten Xanthophysca Fairmaire, 1901
Xanthophysca androyana Achard, 1916
Xanthophysca donckieri Achard, 1921
Xanthophysca insignis (Brancsik, 1897)
Xanthophysca multiguttata (Duvivier, 1891)
Xanthophysca perrieri Fairmaire, 1901


== Eksterne lenker ==
(en) Xanthophysca i Global Biodiversity Information Facility
Juneteenth

Juneteenth (en portmanteau av juni og nittende på engelsk), også kjent som Freedom Day, Jubilee Day, Liberation Day og  Emancipation Day, er en årlig markering og feiring 19. juni til minne om avskaffelsen av slaveriet i USA. Fra 2021 er dagen offentlig fridag for føderalt ansatte i USA.
Datoen markerte opprinnelig bare frigjøringen av de siste slavene i Texas etter at «Nordstatene» (Unionen, USA) hadde vunnet over «Sørstatene» (Amerikas konfødererte stater, CSA) i den amerikanske borgerkrigen 1861–1865. 19. juni 1865, dagen etter at den føderale hæren hadde inntatt byen Galveston og kontrollen over Texas, erklærte unionsgeneralen Gordon Granger slaveriet i staten for avsluttet med sin «Militærordre nummer 3» (General Order No. 3). Ordren gjentok bestemmelsen i emansipasjonserklæringen fra 1863 der president Abraham Lincoln forbød slaveri i Sørstatene. 
Juneteenth ble først bare feiret av svarte amerikanere i Texas. I dag markerer alle femti delstater minnedagen i en eller annen form. Frigjøringsdagen har også blitt en feiring av afroamerikansk kultur.


== Bakgrunn ==

Emansipasjonserklæringen (Emancipation Proclamation) hadde offisielt gjort slaveri forbudt i Texas og de andre statene i Konføderasjonen nesten to og et halvt år tidligere. Sørstatenes nederlag og kapitulasjon i borgerkrigen i løpet av april 1865 betydde at ordren om slavenes frigjøring fortløpende trådte i kraft. Men i Texas, den mest avsidesliggende av slavestatene, var slavenes frigjøring bare sporadisk før Grangers kunngjøring.
Selv om Juneteenth ofte er regnet som slutten på slaveriet i USA, opphevet Lincolns frigjøringserklæring slaveriet bare i de territoriene eller statene som var i opprør mot føderalstaten USA. Delaware og de andre unionsstatene der slaveri fremdeles var lov og ble praktisert, ble ikke berørt av erklæringen. Noen av disse avsluttet slaveriet selv, men grensestatene beholdt det frem til 6. desember 1865, da endelig ratifisering av den trettende grunnlovsendring (Thirteenth Amendment) opphevet alt slaveri utenom straffarbeid.


== Markering og offentlig fridag ==

Juneteenth ble tidlig markert med årlige feiringer i Galveston. Texas lovfestet dagen  som merkedag i 1979. I 2008 hadde halvparten av de amerikanske delstatene vedtatt dagen for å feire frigivelsen av slavene.I 2021 vedtok Kongressen at Juneteenth er offentlig fridag for føderalt ansatte. Det ble vedtatt enstemmig av Senatet, mot 14 stemmer i Representantenes hus og sanksjonert av president Joe Biden 16. juni 2021.


== Se også ==
Avskaffelse av slaveriet


== Referanser ==


== Eksterne lenker ==
(en) Juneteenth – kategori av bilder, video eller lyd på Commons
Novofoudrasia

Novofoudrasia er en slekt av biller som tilhører familiegruppen bladbiller (Chrysomelidae).


== Utseende ==


== Levevis ==
Både larvene og de voksne (imago) billene lever på planter.


== Utbredelse ==
Slekten er utbredt i Sentral-Asia.


== Systematisk inndeling ==

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien jordlopper, Alticinae Newman, 1834
stammen Alticini
Slekten Novofoudrasia Jacobson, 1901
Novofoudrasia curvata (Yu in Wang & Yu, 1997)
Novofoudrasia regularis (Chen, 1934)
Novofoudrasia rufiventris (Weise, 1900)


== Eksterne lenker ==
(en) Novofoudrasia i Global Biodiversity Information Facility 
(en) Novofoudrasia hos NCBI